b'\n_START_ARTICLE_\nApia\n_START_SECTION_\nZgodovina\n_START_PARAGRAPH_\nEvropski naseljenci so na oto\xc4\x8dje pri\xc5\xa1li v za\xc4\x8detku 19. stoletja. Predstavniki razli\xc4\x8dnih evropskih narodov in Ameri\xc4\x8dani so tekmovali v trgovanju ter spodbujali bojevite doma\xc4\x8dine skladno s svojimi interesi, tako da je bila regija izrazito nemirna. V Apii je bila konec stoletja vzpostavljena mednarodna ob\xc4\x8dina, kjer so bili tujci razmeroma za\xc5\xa1\xc4\x8diteni, leta 1899 pa so po dolgotrajnem spletkarjenju ta del oto\xc4\x8dja priklju\xc4\x8dili Nemci. Nestabilni odnosi med silami, prisotnimi v Apii, so vodili do katastrofalnega spodrsljaja leta 1889, ko se je slabo za\xc5\xa1\xc4\x8ditenemu mestnemu pristani\xc5\xa1\xc4\x8du, v katerem so bile zasidrane voja\xc5\xa1ke in trgovske ladje vseh, pribli\xc5\xbeeval mo\xc4\x8dan tajfun. Nobena od posadk ni \xc5\xbeelela prva zapustiti pristani\xc5\xa1\xc4\x8da in odpluti na odprto morje, zato je besnenje viharja potopilo ve\xc4\x8d ladij in zahtevalo \xc5\xbeivljenja desetin mornarjev._NEWLINE_Apia je bila v za\xc4\x8detku 19. stoletja glavno mesto kolonije Nem\xc5\xa1ka Samoa. To je trajalo do izbruha prve svetovne vojne, ko so celotno oto\xc4\x8dje zasedle sile antante. Med drugo svetovno vojno so bile v mestu nastanjene le malo\xc5\xa1tevilne novozelandske in ameri\xc5\xa1ke \xc4\x8dete, saj so spopadi na pacifi\xc5\xa1kem boji\xc5\xa1\xc4\x8du to obmo\xc4\x8dje ob\xc5\xa1li.\n_START_SECTION_\nMednarodne povezave\n_START_PARAGRAPH_\nOd leta 2010 je sestrsko mesto Apie Compton v Kaliforniji, Zdru\xc5\xbeene dr\xc5\xbeave Amerike.'